वनडे सीरीज से हो सकते हैं बाहर, संजू सैमसन को मौका मिलने की उम्मीद
India Vs Australia ODI Squad - Sanju Samson May Get Chance Due To Shreyas Iyer's Back Injury. ऑस्‍ट्रेलिया के टीम इंडिया को तब झटका लगा जब अहमदाबाद टेस्‍ट के चौथे दिन मिडिल ऑर्डर बैटर श्रेयस अय्यर श्रेयस अय्यर निचली कमर में दर्द की शिकायत के चलते बैटिंग के लिए नहीं आए।
ऑस्‍ट्रेलिया के टीम इंडिया को तब झटका लगा जब अहमदाबाद टेस्‍ट के चौथे दिन मिडिल ऑर्डर बैटर श्रेयस अय्यर निचली कमर में दर्द की शिकायत के चलते बैटिंग के लिए नहीं आए। वहीं, ऑस्ट्रेलिया के खिलाफ 17 मार्च से खेले जाने वाली वनडे सीरीज से अय्यर बाहर हो सकते हैं और उनकी जगह वनडे टीम में संजू सैमसन को शामिल किया जा सकता है। ऑस्ट्रेलिया के खिलाफ पहला वनडे शुक्रवार को मुंबई में खेला जाएगा।
अय्यर को पीठ के निचले हिस्से में दर्द की शिकायत
इससे पहले श्रेयस अय्यर न्यूजीलैंड के खिलाफ 3 मैचों की वनडे सीरीज और ऑस्ट्रेलिया के खिलाफ पहला टेस्ट भी नहीं खेल पाए थे। बीसीसीआई ने एक मेडिकल अपडेट में कहा था, श्रेयस अय्यर ने तीसरे दिन के खेल के बाद अपनी पीठ के निचले हिस्से में दर्द की शिकायत की। वह स्कैन के लिए गए हैं और बीसीसीआई मेडिकल टीम उनकी निगरानी कर रही है।
सैमसन ने नवंबर 2022 में खेला था आखिरी वनडे
सैमसन ने टीम इंडिया के लिए आखिरी वनडे इंटरनेशनल मैच नवंबर 2022 में न्यूजीलैंड दौरे पर खेला था। वहीं आखिरी टी-20 इंटरनेशनल मैच जनवरी में श्रीलंका के खिलाफ मुंबई में खेला, जहां उन्हें फील्डिंग के दौरान पैर में चोट लग गई थी। सैमसन अभी ठीक होकर मैदान पर वापसी के लिए तैयार हैं। यही वजह है कि उन्हें वनडे टीम में ऑस्ट्रेलिया के खिलाफ शामिल किया जा सकता है।
ऑस्ट्रेलिया के खिलाफ 3 वनडे खेलेगा भारत
टीम इंडिया को ऑस्ट्रेलिया के खिलाफ 17, 19 और 22 मार्च को 3 वनडे मैच खेलने हैं। ऑस्ट्रेलिया के खिलाफ पहला वनडे मुंबई, दूसरा विशाखापट्टनम और तीसरा चेन्नई में खेला जाएगा।